คณะกรรมาธิการกลางพรรคแรงงานเกาหลี

คณะกรรมาธิการกลางพรรคแรงงานเกาหลี เป็นองค์กรสูงสุดระหว่างการประชุมระดับชาติของพรรคแรงงานเกาหลี (WPK) พรรครัฐบาลของประเทศเกาหลีเหนือ ตามข้อบังคับของพรรค คณะกรรมาธิการกลางได้รับการเลือกตั้งโดยการประชุมใหญ่พรรคและการประชุมพรรคสามารถได้รับมอบอำนาจให้ต่ออายุองค์ประกอบสมาชิกได้ ในทางปฏิบัติ คณะกรรมาธิการกลางสามารถปลดและแต่งตั้งสมาชิกใหม่โดยไม่ต้องปรึกษาหารือกับพรรคในวงกว้างในการประชุมเต็มคณะของตนเอง
คณะกรรมาธิการกลางชุดที่ 1 ได้รับการเลือกตั้งในการประชุมใหญ่พรรคแรงงานเกาหลีครั้งที่ 1 ใน ค.ศ. 1946 ประกอบด้วยสมาชิก 43 คน จำนวนสมาชิกคณะกรรมาธิการกลางได้เพิ่มขึ้นตั้งแต่นั้นมา โดยในการประชุมใหญ่พรรคครั้งที่ 7 ใน ค.ศ. 2017 ได้เลือกตั้งสมาชิก 235 คน สมาชิกที่ไม่มีสิทธิ์ออกเสียง ปัจจุบันเรียกว่าสมาชิกสำรอง ถูกนำมาใช้ในการประชุมใหญ่พรรคครั้งที่ 2
คณะกรรมาธิการกลางมีการประชุมเต็มคณะ ("การประชุม") อย่างน้อยปีละครั้ง และทำหน้าที่เป็นเวทีระดับสูงสำหรับการอภิปรายเกี่ยวกับประเด็นนโยบายที่เกี่ยวข้อง โดยดำเนินการตามหลักการของระบบอุดมการณ์เอกานุภาพและทฤษฎีผู้นำผู้ยิ่งใหญ่ บทบาทของคณะกรรมาธิการกลางมีการเปลี่ยนแปลงไปตลอดประวัติศาสตร์ ในช่วงแรกเริ่มจนถึงอุบัติการณ์ฝ่ายสิงหาคม คณะกรรมาธิการกลางเป็นเวทีที่ฝ่ายต่าง ๆ แข่งขันกัน หลังจากนั้น โดยทั่วไปแล้วคณะกรรมาธิการกลางใช้อำนาจผ่านกระบวนการที่เป็นทางการซึ่งกำหนดไว้ในข้อบังคับพรรค อย่างไรก็ตาม ความสามารถที่แท้จริงในการส่งผลกระทบต่อผลลัพธ์ของการตัดสินใจเกี่ยวกับบุคลากรระดับชาติไม่มีอยู่จริง เนื่องจากโดยทั่วไปแล้วหน้าที่นั้นถูกดำเนินโดยตระกูลคิมและกรมการเมือง กระนั้น การประชุมเต็มคณะของคณะกรรมาธิการกลางทำหน้าที่เป็นสถานที่ซึ่งมีการดำเนินตามนโยบายอย่างเป็นทางการ และมีการประกาศต่อสาธารณะ การตัดสินใจจะถูกเผยแพร่ต่อสาธารณะในรูปแบบของ "ข้อมติ" หรือ "การตัดสินใจ"

**ประวัติศาสตร์**
คณะกรรมาธิการกลางก่อตั้งขึ้นในการประชุมใหญ่พรรคครั้งที่ 1 เมื่อมีการเลือกองค์ประกอบชุดแรกp=350 ประกอบด้วยสมาชิก 43 คนและได้ขยายจำนวนขึ้นในการประชุมใหญ่ทุกครั้งp=350 ตั้งแต่ ค.ศ. 1948 ถึง 1961 มีการประชุมเฉลี่ย 2.4 ครั้งต่อปีp=66 เป็นอัตราใกล้เคียงกับคณะกรรมาธิการกลางของพรรคคอมมิวนิสต์แห่งสหภาพโซเวียตp=66 การประชุมที่จัดขึ้นในช่วงเวลานี้มักใช้เวลาไม่เกินหนึ่งวันp=66 อำนาจของคณะกรรมาธิการกลางไม่ได้อยู่ที่ความถี่ (หรือระยะเวลา) ในการประชุม แต่อยู่ที่กลไกการทำงานของมันp=66 กลไกนี้ถูกควบคุมโดยกรมการเมืองมากกว่าคณะกรรมาธิการกลาง และเป็นรัฐบาลโดยนิตินัยของเกาหลีเหนือภายใต้การนำของคิม อิล-ซ็องp=66 คณะกรรมาธิการกลางไม่ได้มีการประชุมเต็มคณะระหว่าง ค.ศ. 1993 ถึง 2010p=20
มีช่วงเวลาถึง 37 ปีระหว่างการประชุมใหญ่ครั้งที่ 6 และครั้งที่ 7 คณะกรรมาธิการกลางและกลไกของพรรคอ่อนแอลงอย่างมากภายใต้การนำของคิม จ็อง-อิล โดยมีตำแหน่งหลายตำแหน่งที่ยังคงว่างอยู่pp=24–25 ตั้งแต่ ค.ศ. 2005 เป็นต้นมา เขาเริ่มดำเนินการหลายอย่างเพื่อฟื้นฟูพรรค โดยแต่งตั้งเจ้าหน้าที่อาวุโสเข้าสู่ตำแหน่งใหม่ ๆ พัก นัม-กีได้รับแต่งตั้งเป็นหัวหน้ากรมวางแผนและการเงิน และชัง ซ็อง-แท็กได้รับแต่งตั้งเป็นหัวหน้ากรมบริหาร ชังซึ่งดูแลเรื่องความมั่นคงทั้งหมด ได้รับการฟื้นฟูหน้าที่และความรับผิดชอบในฐานะหัวหน้ากรมองค์การและชี้นำโดยอ้อมp=27 การประชุมผู้แทนพรรคครั้งที่ 3 (จัดขึ้นในเดือนกันยายน ค.ศ. 2010) ได้ปรับองค์ประกอบของคณะกรรมาธิการกลางใหม่ อย่างไรก็ตาม อำนาจการกำหนดวาระใหม่ของคณะกรรมาธิการกลางนั้นเป็นของการประชุมใหญ่พรรค

**กฎระเบียบ**

**การเลือกตั้งและกระบวนการแต่งตั้ง**
ข้อบังคับของพรรคระบุว่าขนาดของคณะกรรมาธิการกลางจะถูกกำหนดโดยคณะผู้บริหารสูงสุดประจำการประชุมใหญ่พรรค การประชุมเต็มคณะของคณะกรรมาธิการกลางมีอำนาจปรับเปลี่ยนตำแหน่งของตนได้หาก "จำเป็น" ผู้สมัครสามารถได้รับการเสนอชื่อโดยคณะกรรมาธิการพรรคประจำจังหวัดต่าง ๆ แต่คณะกรรมาธิการกลางผ่านกรมการองค์การและชี้นำมีอำนาจตัดสินใจขั้นสุดท้ายp=9

**การประชุมเต็มคณะ**
ในระหว่างที่ไม่มีการประชุมใหญ่พรรคและการประชุมอื่น ๆ คณะกรรมาธิการกลางถือเป็นองค์กรสูงสุดของพรรคแรงงานเกาหลี ไม่ได้เป็นองค์กรถาวร และตามข้อบังคับของพรรคแรงงานเกาหลี จะต้องจัดการประชุมอย่างน้อยปีละครั้งp=64 กรมการเมืองเป็นผู้เรียกประชุมเต็มคณะของคณะกรรมาธิการกลาง การประชุมเต็มคณะตามข้อบังคับของพรรคแรงงานเกาหลี มีหน้าที่หารือและตัดสินใจ "ประเด็นสำคัญของพรรค" และมีอำนาจในการเลือกตั้งกรมการเมืองและคณะผู้บริหารสูงสุด สำนักนโยบายบริหาร คณะกรรมการการทหารกลาง คณะกรรมการควบคุม รองประธานพรรคแรงงานเกาหลี หัวหน้ากรมต่าง ๆ ของคณะกรรมาธิการกลางและตำแหน่งระดับจังหวัดที่ต่ำกว่า ในอดีตเคยมีอำนาจในการเลือกตั้งผู้นำพรรค สามารถเลื่อนตำแหน่งสมาชิกสำรองที่ไม่มีสิทธิ์ออกเสียงให้เป็นสมาชิกเต็มตัวและแต่งตั้งสมาชิกใหม่ที่มีสิทธิ์ออกเสียงและไม่มีสิทธิ์ออกเสียงในคณะกรรมาธิการกลางได้ในการประชุมเต็มคณะ

**หน่วยงานตัดสินใจหลัก**

**กรมการเมือง**
กรมการเมือง เดิมชื่อคณะกรรมาธิการการเมือง เคยเป็นองค์กรตัดสินใจของพรรคแรงงานเกาหลีจนกระทั่งมีการจัดตั้งคณะผู้บริหารสูงสุดp=30 กรมการเมืองประกอบด้วยสมาชิกเต็มเต็มตัว (มีสิทธิ์ลงคะแนนเสียง) และสมาชิกผู้สมัคร (ไม่มีสิทธิ์ลงคะแนนเสียง) และเป็นองค์กรตัดสินใจสูงสุดของพรรคแรงงานเกาหลีเมื่อมีการประชุมp=31 ก่อนการประชุมครั้งที่ 3 กรมการเมืองได้รับเลือกตั้งโดยคณะกรรมาธิการกลางทันทีหลังการประชุมใหญ่p=31 แม้ข้อบังคับของพรรคจะระบุว่ากรมการเมืองควรประชุมอย่างน้อยเดือนละครั้ง แต่ก็มีหลักฐานเพียงเล็กน้อยที่แสดงว่าสิ่งนี้เกิดขึ้นจริงp=31 สมาชิกกรมการเมืองอาจดำรงตำแหน่งควบคู่กันในคณะกรรมการของพรรคหรือของรัฐบาล หรือในกลไกของคณะกรรมาธิการกลางได้p=31
หลักฐานบ่งชี้ว่ากรมการเมืองทำหน้าที่คล้ายคลึงกับกรมการเมืองของพรรคคอมมิวนิสต์แห่งสหภาพโซเวียตภายใต้การนำของสตาลิน โดยสมาชิกกรมการเมืองทำหน้าที่เป็นเสมือนเจ้าหน้าที่ส่วนตัวของผู้นำพรรคมากกว่าจะเป็นผู้กำหนดนโยบายp=31 ซึ่งไม่เป็นเช่นนี้เสมอไป ก่อนคิม อิล-ซ็องจะกวาดล้างฝ่ายตรงข้ามในพรรค กรมการเมืองเคยเป็นองค์กรตัดสินใจที่สามารถอภิปรายความเห็นที่แตกต่างกันเกี่ยวกับนโยบายได้p=31 นับตั้งแต่การรวบรวมอำนาจของคิม อิล-ซ็อง กรมการเมืองกลายเป็นเพียงองค์กรตรายาง สมาชิกคนสำคัญหายตัวไปโดยไม่มีคำอธิบาย กรณีล่าสุดคือคิม ดง-กยู ที่หายตัวไปใน ค.ศ. 1977p=32 สมาชิกกรมการเมืองภายใต้คิม อิล-ซ็องและคิม จ็อง-อิลขาดฐานอำนาจที่แข็งแกร่งและต้องพึ่งพาผู้นำพรรคสำหรับตำแหน่งของตนp=32

**คณะผู้บริหารสูงสุด**
คณะผู้บริหารสูงสุดก่อตั้งขึ้นในการประชุมใหญ่พรรคครั้งที่ 6 ใน ค.ศ. 1980 และเป็นองค์กรตัดสินใจสูงสุดภายในพรรคแรงงานเกาหลีในยามกรมการเมืองและคณะกรรมาธิการกลางไม่ได้อยู่ในสมัยประชุมp=140 เมื่อโอ จิน-อูเสียชีวิตใน ค.ศ. 1995 คิม จ็อง-อิลจึงยังคงเป็นสมาชิกคณะผู้บริหารสูงสุดเพียงคนเดียวที่ยังมีชีวิตอยู่ โดยสมาชิกอีกสี่คน (คิม อิล-ซ็อง, คิม อิล, โอ จิน-อู, และรี จ็อง-อก) เสียชีวิตขณะดำรงตำแหน่งp=257 ระหว่างการเสียชีวิตของโอ จิน-อูจนถึงการประชุมพรรคครั้งที่ 3 ไม่มีรายงานใดบ่งชี้ว่าคิม จ็อง-อิลหรือผู้นำพรรคส่วนกลางวางแผนจะเปลี่ยนแปลงองค์ประกอบของคณะผู้บริหารสูงสุดpp=257–258 สเตฟาน แฮกการ์ด, ลุก เฮอร์แมน และแจซ็อง รยู ซึ่งเขียนบทความให้แก่ Asian Survey ใน ค.ศ. 2014 โต้แย้งว่าคณะผู้บริหารสูงสุด "ไม่ใช่สถาบันที่ทำหน้าที่ได้อย่างชัดเจน"p=779

**สำนักเลขาธิการ**
สำนักเลขาธิการ ในรูปแบบปัจจุบันนั้น ก่อตั้งขึ้นในการประชุมใหญ่ครั้งที่ 8 อย่างไรก็ตาม ประวัติของสำนักเลขาธิการสามารถย้อนไปได้ถึงการก่อตั้งสำนักเลขาธิการในการประชุมพรรคครั้งที่ 2 ในเดือนตุลาคม ค.ศ. 1966p=34 โดยมีบทบาทคล้ายกับสำนักเลขาธิการของสหภาพโซเวียตในสมัยสตาลินp=34 เลขาธิการใหญ่พรรคแรงงานเกาหลีเป็นหัวหน้าสำนักเลขาธิการ และสมาชิกคนอื่น ๆ มีตำแหน่งเป็น "เลขาธิการคณะกรรมาธิการกลางพรรคแรงงานเกาหลี" องค์กรนี้มีหน้าที่รับผิดชอบการกำกับดูแลและนำนโยบายของพรรคไปปฏิบัติรวมถึงกำกับดูแลองค์กรต่าง ๆ ของพรรคp=34

**คณะกรรมการการทหารกลาง**
คณะกรรมการการทหารกลางถูกจัดตั้งขึ้นใน ค.ศ. 1962 โดยการมติการประชุมเต็มคณะครั้งที่ 5 ของคณะกรรมาธิการกลางชุดที่ 4pp=226–227 การแก้ไขข้อบังคับพรรคแรงงานเกาหลีใน ค.ศ. 1982 เชื่อกันว่าทำให้คณะกรรมการการทหารกลางมีสถานะเท่าเทียมกับคณะกรรมาธิการกลาง ทำให้สามารถ (เหนือสิ่งอื่นใด) เลือกผู้นำพรรคแรงงานเกาหลีได้p=43 อย่างไรก็ตาม ผู้สังเกตการณ์บางคนเชื่อว่าในการประชุมครั้งที่ 3 คณะกรรมการการทหารกลางกลับมาอยู่ภายใต้การรับผิดชอบของคณะกรรมาธิการกลางอีกครั้งp=44 ตามมาตรา 27 ของข้อบังคับพรรคแรงงานเกาหลี คณะกรรมการการทหารกลางเป็นองค์กรพรรคสูงสุดในกิจการทางทหารและเป็นผู้นำกองทัพประชาชนเกาหลี มีหน้าที่รับผิดชอบการพัฒนาอาวุธยุทโธปกรณ์และนโยบายการจัดหาของกองทัพpp=226–227 เลขาธิการใหญ่พรรคแรงงานเกาหลีเป็นประธานคณะกรรมการการทหารกลางโดยตำแหน่งUnreliable source?|reason=See reliable sources list on WP:KO/RS|date=April 2025

**คณะกรรมการควบคุม**
คณะกรรมการควบคุม เดิมชื่อคณะกรรมการตรวจสอบ ได้รับเลือกตั้งโดยการประชุมเต็มคณะครั้งที่ 1 ของคณะกรรมาธิการกลางหลังเสร็จสิ้นการประชุมใหญ่พรรคUnreliable source?|reason=See reliable sources list on WP:KO/RS|date=April 2025 มีหน้าที่กำกับดูแลการเป็นสมาชิกพรรคและแก้ไขปัญหาทางวินัยที่เกี่ยวข้องกับสมาชิกพรรค เรื่องที่สอบสวนมีตั้งแต่การทุจริตไปจนถึงกิจกรรมต่อต้านพรรคและการปฏิวัติ โดยทั่วไปแล้วจะครอบคลุมการละเมิดกฎของพรรคทั้งหมด องค์กรพรรคระดับล่าง (เช่น ระดับจังหวัดหรือเทศมณฑล) และสมาชิกแต่ละคนสามารถยื่นอุทธรณ์ต่อคณะกรรมการนี้ได้โดยตรง คณะกรรมการควบคุมถูกยุบไปในวันที่ 10 มกราคม ค.ศ. 2021 และหน้าที่ของคณะกรรมการฯ ได้ถูกโอนไปยังคณะกรรมการตรวจสอบกลางแทน

**ความรับผิดชอบด้านการบริหาร**

**กรม**
แม้ในสมัยการปกครองของคิม จ็อง-อิล กลไกของคณะกรรมาธิการกลางจะได้รับการปรับโครงสร้างหลายครั้ง แต่บางกรม (ส่วนใหญ่เป็นกรมที่รับผิดชอบกิจการภายในและงานองค์กรของพรรค ได้แก่ กรมองค์การและชี้นำ กรมโฆษณาชวนเชื่อและการปลุกปั่น และกรมแกนนำ) ยังคงไม่ถูกแตะต้องมากนักp=35 ตรงกันข้าม กรมที่รับผิดชอบการกำกับดูแลเศรษฐกิจหรือกิจการเกาหลีใต้ (เช่น กรมธุรการ ซึ่งถูกจัดตั้งขึ้นใหม่ใน ค.ศ. 2006 หลังเคยเป็นส่วนหนึ่งของกรมองค์การและชี้นำตั้งแต่ทศวรรษ 1990) มักได้รับการปรับปรุงบ่อยครั้งp=37 แม้กรมแนวร่วมจะประสบกับความผันผวนในสมัยการปกครองของคิม จ็อง-อิล แต่ใน ค.ศ. 2006–2007 กรมนี้กลับกลายเป็นศูนย์กลางของการกวาดล้างp=37
กรมการวางแผนเศรษฐกิจและกรมนโยบายเกษตรถูกยุบเลิกใน ค.ศ. 2002–2003 เพื่อเสริมสร้างการควบคุมเศรษฐกิจของคณะรัฐมนตรีให้แข็งแกร่งขึ้นp=37 มีการเปลี่ยนแปลงเพิ่มเติมใน ค.ศ. 2009 โดยมีการจัดตั้งกรมนโยบายอุตสาหกรรมภาพยนตร์และอุตสาหกรรมเบาขึ้น สำนักงาน 38 ถูกรวมเข้ากับสำนักงาน 39 (และต่อมาถูกจัดตั้งขึ้นใหม่) กรมประสานงานภายนอกถูกย้ายจากการควบคุมของพรรคแรงงานเกาหลีไปอยู่ภายใต้คณะรัฐมนตรี ขณะที่สำนักงาน 35 (หรือที่รู้จักในชื่อกรมสอบสวนและข่าวกรองภายนอก) และกรมปฏิบัติการถูกย้ายจากการควบคุมของพรรคแรงงานเกาหลีไปยังสำนักข่าวกรองทั่วไปp=37
ใน ค.ศ. 2010 เกาหลีเหนือเปลี่ยนชื่อกรมอุตสาหกรรมยุทโธปกรณ์เป็น "กรมอุตสาหกรรมจักรกล" เพื่อเลี่ยงการคว่ำบาตรที่มุ่งเป้าไปที่อุตสาหกรรมป้องกันประเทศ และเปลี่ยนกลับไปใช้ชื่อเดิมใน ค.ศ. 2017
เมื่อถึงการประชุมครั้งที่ 3 เป็นที่ทราบกันดีในหมู่ผู้สังเกตการณ์ต่างชาติว่าหัวหน้ากรมบางคน (เช่น ช็อง พย็อง-โฮ, คิม กุก-แท และอี ฮา-อิล) ได้เกษียณอายุไปแล้วp=37
มีการจัดตั้งกรมกิจการกฎหมายขึ้นใหม่ในเดือนสิงหาคม ค.ศ. 2020 และการประชุมใหญ่ครั้งที่ 8 ในเดือนมกราคม ค.ศ. 2021 เปิดเผยให้เห็นถึงการมีอยู่ของสำนักงานนโยบายเศรษฐกิจ ในระหว่างการประชุมใหญ่ครั้งที่ 8 มีการจัดตั้งกรมสอบวินัยขึ้นด้วย

**โรดงชินมุน**
โรดงชินมุน เป็นกระบอกเสียงของคณะกรรมาธิการกลางพรรคแรงงานเกาหลีและทำหน้าที่เป็นปากเสียงอย่างเป็นทางการของพรรคp=337 หน้าที่ของหนังสือพิมพ์นี้คือ "บรรลุการเปลี่ยนแปลงปฏิวัติของสังคมและประชาชนตามที่อุดมการณ์ปฏิวัติและแนวคิดชูเชของท่านผู้นำผู้ยิ่งใหญ่ต้องการ เพื่อรวมพรรคและประชาชนทั้งหมดไว้รอบตัวคิม จ็อง-อิลอย่างแน่นแฟ้น และต่อสู้เพื่อรักษาความเป็นเอกภาพทางการเมืองและอุดมการณ์ของพรรค"p=337 บรรณาธิการบริหารของหนังสือพิมพ์ได้รับแต่งตั้งโดยคณะกรรมาธิการกลางในการประชุมเต็มคณะ

**ดูเพิ่ม**
คณะกรรมาธิการกลางพรรคคอมมิวนิสต์แห่งสหภาพโซเวียต
*คณะกรรมาธิการกลางพรรคคอมมิวนิสต์จีน

**หมายเหตุ**

**อ้างอิง**

**อ้างอิง**

**บรรณานุกรม**
 บันทึกวารสาร
*cite journal |author1=Haggard, Stephen |author2=Herman, Luke |author3=Ryu, Jaesung |title= Political Change in North Korea: Mapping the Succession |journal=Asian Survey |volume=54 |issue=4 |pages=773–780  
publisher=University of California Press |doi= 10.1525/as.2014.54.4.773 |jstor=10.1525/as.2014.54.4.773|ref=CITEREFHaggardHermanRyu2014 | date = July–August 2014 
*cite journal |last1=Kim |first1=Nam-Sik |date= Spring–Summer 1982 |title=North Korea's Power Structure and Foreign Relations: an Analysis of the Sixth Congress of the KWP |journal=The Journal of East Asian Affairs |volume=2 |issue=1 |pages=125–151  
publisher=Institute for National Security Strategy |jstor=23253510 
 หนังสือ- cite book |author=Buzo, Adrian |ref=CITEREFBuzo1999 |title=The Guerilla Dynasty: Politics and Leadership in North Korea |publisher=I.B. Tauris |year=1999 |isbn=1860644147 - cite book |author=Gause, Ken E. |ref=CITEREFGause2011 |title=North Korea Under Kim Chong-il: Power, Politics, and Prospects for Change |publisher=ABC-CLIO |year=2011 |isbn=978-0313381751 - cite book |last=Gause|first=Ken|chapter=The Role and Influence of the Party Apparatus |editor1=Park, Kyung-ae |editor2=Snyder, Scott |title=North Korea in Transition: Politics, Economy, and Society|publisher=Rowman & Littlefield |year=2013|isbn=978-1442218123|pages=19–46|author-mask=1- cite book |author=Kim, Samuel |ref=CITEREFKim2000 |chapter=North Korean Informal Politics |title=Informal Politics in East Asia |publisher=Cambridge University Press |year=2000 |isbn=0521645387 |url-access=registration |url=https://archive.org/details/informalpolitics0000unse - cite book |author=Lankov, Andrei |author-link=Andrei Lankov |ref=CITEREFLankov2007 |title=Crisis in North Korea: The Failure of De-Stalinization, 1956 |publisher=University of Hawaii Press |year=2007|isbn=978-0824832070- cite book |author=Suh, Dae-sook |ref=CITEREFSuh1988 |title=Kim Il Sung: The North Korean Leader |publisher=Columbia University Press |year=1988 |isbn=0231065736 |edition=1st |url-access=registration |url=https://archive.org/details/00book729884 - cite book |author=4th Conference of Representatives of the Workers' Party of Korea  
publisher=Workers' Party of Korea |year=2010 |url=http://www.northkoreatech.org/wp-content/uploads/2011/01/WPKCharter28SEP10.pdf

**แหล่งข้อมูลอื่น**
  โรดงชินมุน - หนังสือพิมพ์อย่างเป็นทางการของคณะกรรมาธิการกลางพรรคแรงงานเกาหลี

หมวดหมู่:การเมืองเกาหลีเหนือ
เกาหลี, พรรคแรงงาน